
	Ismeretanyag leírása

	
A hangok és mechanikai rezgések mindennapjaink szerves részei, ezért fontos ezen alapjelenségek megismerése és mérése. Hangtani szintek és közöttük lévő kapcsolatok. Hangterjedés szabad - és zárttérben. Fontosabb gépészeti rezgésforrások. Zaj – és rezgésmérés megismerése.
A légköri jelenségek, a légszennyezők, a légköri kibocsátások és ezek csökkentési lehetőségeinek, technológiai megoldásainak megismerése.
    

	A tárgy részletes leírása, ütemezés

	Oktatási hét
	Előadások és gyakorlatok témakörei

	1.
	Környezeti ártalmak. Hang, zaj és rezgés meghatározása. Zajforrások jellemzői. A hangok és rezgések hatása az emberre. A hallás mechanizmusa. Hallástartomány. Színképek. Intenzitásszintek. A- hangnyomásszint. Fletcher-Munson hangossági görbék. Hangtani alapfogalmak. Hangterjedés különböző közegekben. Zajra vonatkozó előírások. Munkahelyi zaj- és rezgésvizsgálatok módszerei.

	2.
	A föld szférái. Napsugárzás. Levegőszennyezés és hatásai.

	3.
	Pont- és vonalsugárzók. Hangterjedése szabadtérben. Hangterjedés falon keresztül és határolt térben. Utózengési idő meghatározása. Sabine formula.

	4.
	Jogi szabályozás, imissziós és emissziós határértékek.

	5.
	Hangtani jelenségek. Doppler-effektus. Munkahelyeken megengedett egyenértékű és legnagyobb A-hangnyomásszint.

	6.
	Portechnikai alapfogalmak. Levegőtisztaság-védelem, Levegőtisztítás, porleválasztók, Szűrők, elektrofilterek, Nedves gáztiszttás

	7.
	Halláskárosodás. Hangterjedés zárt térben. Zaj- és rezgéscsökkentés elméleti alapjai.  Zajmérők. Zajmérés elméleti háttere.

	8.
	Légszennyezettség és mérőrendszerei

	9.
	Zajcsökkentés műszaki módszerei. Az embert erő zajterhelés csökkentése. A távolságtörvény alkalmazása a zajcsökkentésben. Rezgéstani alapfogalmak. Rezgéssebesség és rezgésgyorsulás értelmezése. Rezgéscsillapítás Munkahelyi zaj és rezgés szabályozása.

	10.
	Légszennyezés, E-mobilitás, innováció és fenntarthatóság

	11.
	Rezgésmérés alapjai. Rezgés elleni védelem. Rezgéscsillapítás és rezgésszigetelés.

	12.
	Belső terek levegőminősége, „Beteg épület szindróma”, minőségszabályozás

	13.
	Hangtani és rezgéstani ismétlés. Pótlások. Zárthelyi dolgozat megírása (zaj- és rezgésvédelemből).

	14.
	Levegőtisztaság-védelem év végi ZH, Pótlások

	Félévközi követelmények

	Foglalkozásokon való részvétel:
Az előadások és a gyakorlatok lehetőség szerint személyes jelenléttel lesznek megtartva. Amennyivel a személyes jelenléttel történő oktatás nem lehetséges valós időben, teams programban zajlik az oktatás.  Ezeken a jelenlét kötelező. Ha a hiányzások meghaladják a Hallgatói követelményrendszer (továbbiakban: HKR) rögzített értékeket, a hallgató letiltást kap.
A hallgatóknak a félévközi időszakban zárthelyi dolgozatok megírására van lehetőségük. A zárthelyin a megszerezhető pontok minimum 50%-át el kell elérni. Sikertelen zárthelyik esetén a hallgatónak egy-egy pót-zárthelyi megírására van lehetősége.
Amennyiben a pót-zárthelyik is sikertelenek, úgy a HKR szerint nyílik lehetőség a pótlásra.

	Zárthelyik, jegyzőkönyvek, beszámolók stb.
A félév során kettő zárthelyi dolgozat megírására, illetve ennek egyszeri pótlására nyílik lehetőség. 

	Az aláírás megszerzésének követelményei:
A gyakorlatokon írt zárthelyi dolgozatok átlaga érje el a 2,0 
Félévközi ZH-k értékelése: 0-49 pont: elégtelen; 50-65 pont elégséges; 66-79 pont közepes; 80-91 pont jó; 92-100 pont jeles.
Amennyiben a pót zh. is eredménytelen, a HKR-ben foglaltak szerint nyílik lehetőség a javításra.

	Az elsajátítandó szakmai kompetenciák

	
· Ismeri a környezetvédelmi szakterület műveléséhez szükséges általános és specifikus matematikai, természet– és társadalomtudományi elveket, szabályokat, összefüggéseket. 
· Ismeri a környezetvédelmi szakterület tanulási, ismeretszerzési, adatgyűjtési módszereit, azok etikai korlátait és problémamegoldó technikáit. 
· Ismeri a környezeti elemek és rendszerek mennyiségi és minőségi jellemzőinek vizsgálatára alkalmas főbb módszereket, ezek jellemző mérőberendezéseit és azok korlátait, valamint a mért adatok értékelésének módszereit. 
· Képes környezeti hatásvizsgálatok végzésére és hatástanulmányok összeállításában történő részvételre. 
· Képes a gyakorlatban is alkalmazni a szakterületéhez kapcsolódó munka- és tűzvédelmi, biztonságtechnikai területek előírásait, követelményeit. 
· Multidiszciplináris ismereteik révén alkalmasak a mérnöki munkában való alkotó részvételre, képesek alkalmazkodni a folyamatosan változó követelményekhez. 
· Felelősséget vállal a társadalommal szemben a környezetvédelmi téren hozott döntéseiért.

